Document ID: /roh_data/filtered/fineweb-2-filterrobots_roh.jsonl.gz/33231

La regenza grischuna n’è betg d’accord che lufs dastgan vegnir sajettads be tranter ils 3 da schaner ed ils 31 da mars. Las experientschas da fin ussa hajan numnadamain mussà che las rotschas da lufs sa muventian surtut il december e schaner.
Perquai è il december adattà spezialmain bain per regular las rotschas lufs.
Il temp da lubientscha duai vegnir prolungà e valair a partir da l’emprim da december.
Betg a chatscha senz'examen chantunal
Quai che pertutga la reconuschientscha vicendaivla da patentas da chatscha chantunalas è la regenza grischuna però sceptica. Ella pretenda da separar cleramain tranter examens da chatscha ed il dretg d’ir a chatscha.
Tenor l’avis da la regenza ston chantuns cun chatscha da patenta perquai avair la pussaivladad da «restrenscher respectivamain da limitar» il dretg da chatscha per chaschaders ch’han nagin examen chantunal da chatscha.
RR novitads 12:00